《登灏灵门重望华山》
明代·殷奎

灏灵门上立逡巡，华岳今朝看得真。巨斧削成天一柱，高标亏蔽地双轮。

仙翁举掌能招我，玉女洗头将事人。何时尘缘竟了得，中峰高处去栖身。

作者简介：苏州府昆山人，字孝章，一字孝伯，号强斋。少从杨维桢习《春秋》。博学精审，勤于纂述。洪武初曾任咸阳教谕。念母致疾而卒，年四十六。门人私谥文懿先生。有《道学统系图》、《强斋集》、《陕西图经》、《关中名胜集》、《昆山志》、《咸阳志》。